सुनील कुमार कोहली
सुनील कुमार कोहली (एस.के. कोहली) (जन्म 17 अगस्त 1958) भारतीय रक्षा लेखा सेवा के १९८१ कैडर एक वरिष्ठ अधिकारी हैं जो वर्तमान में रक्षा सेवाओं के वित्तीय सलाहकार (एफएडीएस) / वित्तीय सलाहकार (रक्षा सेवा) हैं। श्री कोहली भारत गणराज्य के रक्षा मंत्रालय के ४६वें रक्षा  लेखा महानियंत्रक थे। इससे पहले उन्होंने जल संसाधन मंत्रालय में संयुक्त सचिव के रूप में भी कार्य किया है। उन्होंने रक्षा रणनीतिक अध्ययन पर राष्ट्रीय रक्षा कॉलेज, नई दिल्ली से डिग्री ली है।
कंवल जीत सिंह ढिल्लों
लेफ्टिनेंट जनरल कंवल जीत सिंह ढिल्लों, पीवीएसएम, यूवाईएसएम, वाईएसएम, वीएसएम भारतीय सेना के एक सेवानिवृत्त जनरल ऑफिसर हैं। उन्होंने ९ मार्च २०२० से ३१ जनवरी २०२२ तक चीफ ऑफ डिफेंस स्टाफ (सीडीएस) के तहत महानिदेशक रक्षा खुफिया एजेंसी और एकीकृत रक्षा स्टाफ (खुफिया) के उप प्रमुख के रूप में कार्य किया।